เคยอ่านรีวิวจากเพื่อนๆ วงในว่าบิงซูร้านนี้อร่อยและราคาไม่แพงเลยตามรอยมาชิม ได้มาหลายครั้งแล้วแต่เพิ่งมีโอกาสรีวิว 
เมนูที่สั่ง
1. Snow Mango มะม่วงหวานฉ่ำ ได้เยอะพอสมควร มีวิปครีมแต่งหน้ามาด้านบนและมีนมข้นให้อีก 1 ถ้วยเล็ก เกล็ดน้ำแข็งไสหอมนมเละเอียดดี กินแล้วสดชื่น 
2. Snow Bean ชอบเมนูนี้ที่สุดเพราะมีผงถั่วคินาโกะหอมๆ มีวาราบิให้เคี้ยวนุ่มๆ เหนียวๆ ราดด้วยถั่วแดงกวนแถมด้านในยังมีถั่วแดงกวนซ่อนไว้ มีนมข้นถ้วยเล็กให้มาเพิ่มความหวานอีกถ้วย
3. Snow Green เนื้อน้ำแข็งไสฟูเนียนละเอียด ถั่วแดงกวนหวานตัดกับผงชาเขียวที่ออกรสขมหน่อยๆ ถั่วแดงกวนของที่นี่น่าจะเป็นถั่วแดงแบบกระป๋องเพราะหวานมาก
4. Strawberry Brownchesse เกล็ดน้ำแข็งเนียมละเอียด มีรสเปรี้ยวนิดหวานหน่อยของซอสสตรอว์เบอร์รี่ มีนมข้นและซอสสตรอว์เบอร์รี่มาให้ต่างหากอย่างละถ้วยด้วย
ราคาบิงซูไซส์เล็ก 89 บาท ไซส์ใหญ่ 159 บาท ที่ร้านมีน้ำปั่น ขนมหวานพวกโทส วาฟเฟิล แพนเค้ก ฯลฯ อีกด้วย
แต่ที่ควรปรับปรุงคือ พนักงานหน้าตาไม่ต้อนรับแขกเลย ถามอะไรไม่ค่อยเต็มใจตอบ ไม่ใส่ใจลูกค้า ไม่ได้มีอคตินะแต่ไปทุกครั้งรู้สึกอย่างนี้ทุกครั้ง